***UPUTE ZA IZRADU PRIJEDLOGA PROJEKTA IZ KOLEGIJA***

***“STRATEGIJSKO PLANIRANJE U SOCIJALNOJ POLITICI”***

***akademska godina 2018.-2019.***

**Upute se odnose na izradu prijedloga projekta – dijela ispita u okviru kolegija Strategijsko planiranje u socijalnoj politici, akademska godina 2018./2019. Za prijedlog projekta studenti trebaju obraditi jedan hipotetički socijalni problem koristeći se predavanjima. Molim, posjetite ovu poveznicu raspisanih natječaja kako bi ste došli do izvjesne ideje:** <http://www.esf.hr/natjecaji/socijalno-ukljucivanje/> ***Socijalni karakter* odabranog problema treba biti neupitan. Projekt mora slijediti zadanu shemu sadržaja.**

**Prijedlog projekta dostavlja se jedan dan prije ispita na porti/ pretinac nastavnika.**

Projekt- okvir **Naslov projekta, dovoljno jasan i sadržajan**

* **Sažetak**, do pola stranice teksta, ukratko problem kojim se projekt bavi, glavni ciljevi, predvidivi rezultati i ishodi.
* **Izazovi koje projekt naslovljava,** projekt se bavi izvjesnim socijalnim problemom, nepodmirenim potrebama, koje se analiziraju te se definiraju kao izazovi.
* **Strateška usmjerenost**, što je strateški odabir projekta glede odgovora na ključne izazove.
* **Glavni cilj projekta**, ciljevi se često definiraju u odnosu na raspisane natječaje, molim, pogledate u prilog raspisane natječaje na gornjoj poveznici.
* **Specifični ciljevi projekta**, do tri cilja
* **Glavni rezultati projekta, ishodi, glavni pokazatelji**, glavni rezultati mogu biti povećanje vještina i kompetencija u pružanju usluga, socijalno uključivanje marginalnih skupina- broj u različitim kategorijama, zapošljavanje novih pružatelja usluga, senzibilizacija javnosti o problemu, novi društveni odnosi i slično
* **Predvidiva metodologija rada na projektu**, koji će načina rada biti na projektu, participativna kako bi se pridobila lokalna podrška, što će i kako partneri raditi, timski rad, evaluacija pojedinih aktivnosti i slično.
* **Ciljane skupine,** to mogu biti građani različitih dobnih skupina, različitih statusa, osobe s invaliditetom, nezaposleni, organizacije civilno društva, socijalne ustanove, dakle, neto tko je u središtu problema. Aktivnosti i kako će se one provoditi.
* **Trajanje projekta**, neka projekt traje 12 mjeseci, te napišite koje će se ključne aktivnosti obavljati u kojem vremenu.
* **Partnerstva**, projekt redovito ima partere, primjerice, organizacije ili stručnjake, koji imaju definiranu ulogu u projektu. Jasno definirajte uloge partnera.
* **Proračun**, proračun se radi prema zadanom obrascu, treba biti realan i dovoljno velik kako bi se uspješno provele planirane aktivnosti.

**Projekt treba napisati u okviru 7 do 10 kartica teksta. Prored teksta 1,5. Projekt treba imati naslovnu stranicu na kojoj su pregledno napisane ključne informacije.**

* oblik i veličina slova mora biti jednaka u cijelom tekstu (veličina: 12, oblik: Times New Roman ili Arial);
* prored: 1,5;
* stranice moraju biti označene rednim brojem (dolje desno), pri čemu se prva brojčana oznaka stavlja na prvu stranicu uvoda;
* tekst je potrebno pisati s obostranim poravnanjem;
* glavni tekst mora biti podijeljen u poglavlja, potpoglavlja,…, pri čemu se glavni naslovi trebaju pisati tiskanim i podebljanim slovima (eng.***bold*),** a podnaslovi *italikom* s brojčanim označavanjem arapskim brojkama, pri čemu je prije naslova, a iza zadnjeg broja potrebno staviti točku, npr. 1. …1.2. …1.2.1… (najviše 5 u nizu);
* tekst je potrebno pisati u odlomcima (odlomci se mogu razdvajati na dva načina: početak odlomka je uvučen, a između odlomaka nema praznog reda ili početak odlomka nije uvučen, a između odlomaka je jedan red razmaka);
* sve dijelove teksta koji se žele istaknuti treba pisati podebljanim slovima (eng.***bold***);
* u hrvatskom tekstu ne smiju se koristiti engleske ili neke druge strane riječi - izuzetak su slučajevi kada za navedeni pojam nema hrvatske riječi, pa se tada može napisati prepoznatljiv strani naziv kosim pismom (eng. *italic, kurziv*);

**Projekt može biti vraćen i zbog neodgovarajuće tehničke uređenosti.**

PRORAČUN PROJEKTA

|  |  |  |  |  |  |
| --- | --- | --- | --- | --- | --- |
|  | IME STAVKE/KONTA | **UKUPNI PRORAČUN PROJEKTA** | **OSIGURANI IZNOSI IZ DRUGIH IZVORA** | | **TRAŽENI**  **UDIO** |
|  |  |  | IZNOS | OD KOGA |  |
|  | **I. IZRAVNI TROŠKOVI** (voditelj-ica projekta, voditelj-ica aktivnosti na projektu, publikacije, najam prostora za aktivnosti, tiskani materijal, kampanje, okrugli stolovi, edukacija itd.) | | | | |
| a) | Voditeljica projekta  (broj mjeseci x mjesečni iznos) |  |  |  |  |
| b) | Suradnik na projektu  (broj mjeseci x mjesečni iznos) |  |  |  |  |
| c) | Treneri (iznos honorara x broj trening dana) |  |  |  |  |
| d) | Potrošni materijal za radionice |  |  |  |  |
| e) | Dvorana za radionice, tribine, seminare |  |  |  |  |
| f) | Kava i sokovi |  |  |  |  |
| g) | Priprema materijala |  |  |  |  |
| h) | Pretplata na časopise |  |  |  |  |
| i) | Kupnja stručnih knjiga |  |  |  |  |
|  | **Ukupno** |  |  |  |  |
|  | **II. NEIZRAVNI TROŠKOVI (udio u ukupnom iznosu)** | |  |  |  |
| a) | Najam ureda  (broj mjeseci x mjesečni iznos x %) |  |  |  |  |
| b) | Režije (broj mjeseci x mjesečni iznos x %) |  |  |  |  |
| c) | Telefonski troškovi  (broj mjeseci x mjesečni iznos x %) |  |  |  |  |
| d) | Poštanski troškovi  (broj mjeseci x mjesečni iznos) |  |  |  |  |
| e) | Uredski materijal (broj mjeseci x mjesečni iznos) |  |  |  |  |
| f) | Usluge knjigovodstvenog servisa  (broj mjeseci x mjesečni iznos x %) |  |  |  |  |
| g) | Bankovni troškovi  (broj mjeseci x mjesečni iznos x %) |  |  |  |  |
| h) | Članarine u različitim udrugama |  |  |  |  |
| i) | Kotizacije za konferencije i seminare |  |  |  |  |
|  | **Ukupno troškovi ureda** |  |  |  |  |
|  | **III. TROŠKOVI PUTOVANJA** |  |  |  |  |
|  | *Putni troškovi* |  |  |  |  |
| a) | Prijevoz – troškovi benzina ili kilometraže, putnih karata |  |  |  |  |
| b) | Dnevnice (broj dana x iznos dnevnice) |  |  |  |  |
| c) | Hotel (broj noćenja x cijena hotelskog smještaja) |  |  |  |  |
| d) | Studijski boravci u inozemstvu |  |  |  |  |
|  | **Ukupno troškovi putovanja** |  |  |  |  |
|  | **IV. MATERIJALNI TROŠKOVI** |  |  |  |  |
| a) | Dva PC-a, cijene |  |  |  |  |
| b) | Dva pisača, cijene |  |  |  |  |
| c) | LCD projector, cijena |  |  |  |  |
|  | **Ukupno materijalni troškovi** |  |  |  |  |
|  | **UKUPNO I+II+III+IV** |  |  |  |  |